pythainlp/thaigov-v2-corpus-22032023 huggingface dataset:
วันอังคารที่ 20 กรกฎาคม 2564
รองปลัดวรวรรณฯ เป็นประธานเปิดการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ประจำปีงบประมาณ พ.ศ.2564 กระทรวงอุตสาหกรรม
นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ประจำปีงบประมาณ พ.ศ.2564 ผ่านระบบเทคโนโลยีสารสนเทศ Video Conference (Zoom)
วันนี้ (20 กรกฎาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ประจำปีงบประมาณ พ.ศ.2564 กระทรวงอุตสาหกรรมจัดขึ้นระหว่างวันที่ 19 กรกฎาคม – 17 กันยายน 2564 ซึ่งมีผู้เข้ารับการอบรมจำนวนรวม 30 คน ผ่านระบบเทคโนโลยีสารสนเทศ Video Conference (Zoom)
ทั้งนี้ การฝึกอบรมฯ ดังกล่าวเป็นไปตามข้อกำหนดการบริหารราชการในสถานการณ์ฉุกเฉิน พ.ศ.2548 ฉบับที่ 27 ลงวันที่ 10 กรกฎาคม พ.ศ. 2564
วันอาทิตย์ที่ 28 พฤศจิกายน 2564
ปลัด สธ. ประชุมติดตามสถานการณ์โควิด 19 กำชับเฝ้าระวังโอไมครอน พร้อมสื่อสารให้ประชาชนทราบข้อมูลต่อเนื่อง
ปลัดกระทรวงสาธารณสุข ประชุม EOC ติดตามสถานการณ์โรคโควิด 19 กำชับกรมวิทยาศาสตร์การแพทย์และกรมควบคุมโรคติดตามเฝ้าระวังสายพันธุ์โอไมครอนใกล้ชิด พร้อมสื่อสารถึงประชาชนอย่างต่อเนื่อง เพื่อลดความวิตกกังวล
ปลัดกระทรวงสาธารณสุข ประชุมEOC ติดตามสถานการณ์โรคโควิด 19 กำชับกรมวิทยาศาสตร์การแพทย์และกรมควบคุมโรคติดตามเฝ้าระวังสายพันธุ์โอไมครอนใกล้ชิด พร้อมสื่อสารถึงประชาชนอย่างต่อเนื่อง เพื่อลดความวิตกกังวล ให้ทุกจังหวัดกำกับติดตามมาตรการ VUCA ขอความร่วมมือประชาชนเข้มมาตรการ UP
วันนี้ (28 พฤศจิกายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ประชุมศูนย์ปฏิบัติการฉุกเฉินด้านการแพทย์และสาธารณสุข กรณีโรคโควิด-19 (EOC) ติดตามสถานการณ์การแพร่ระบาดในประเทศ และข้อมูลการกลายพันธุ์ของสายพันธุ์โอไมครอนในทวีปแอฟริกาโดยสั่งการให้กรมวิทยาศาสตร์การแพทย์ และกรมควบคุมโรค ติดตามเฝ้าระวังอย่างใกล้ชิด พร้อมทั้งสื่อสารข้อมูลให้ประชาชนรับทราบอย่างต่อเนื่อง เพื่อลดความวิตกกังวลและสร้างความมั่นใจให้กับประชาชน
นายแพทย์เกียรติภูมิกล่าวว่า ในการรับมือกับโรคโควิด 19 ได้กำชับให้ทุกจังหวัดกำกับติดตามมาตรการVUCA คือ การฉีดวัคซีน การป้องกันตนเองขั้นสูงสุด การทำพื้นที่ปลอดภัยจากโควิดและการตรวจคัดกรองด้วย ATK โดยเน้นเฝ้าระวังตรวจจับการระบาดในชุมชน/ชุมชนที่มีแรงงานต่างด้าว เร่งฉีดวัคซีนกลุ่ม 608 ให้ครอบคลุมเพิ่มขึ้น ทั้งในโรงพยาบาล เช่น คลินิกโรคเรื้อรัง,คลินิกฝากครรภ์ และนอกโรงพยาบาล เช่น ศูนย์ดูแลผู้สูงวัย-กลุ่มเปราะบาง จุดลงทะเบียนแรงงานต่างด้าว หน่วยงานภาครัฐและเอกชน รวมทั้งในชุมชน และสื่อสารให้ประชาชนใช้มาตรการป้องกันตนเองสูงสุด (Universal Prevention) ทุกที่ ทุกเวลา
“ขณะนี้ยังไม่พบสายพันธุ์โอไมครอนในไทย และเราได้ปรับมาตรการคัดกรองป้องกันให้รัดกุมยิ่งขึ้น จึงขอให้ประชาชนคลายความกังวล และติดตามข้อมูลข่าวสารจากรัฐบาล ผู้เชี่ยวชาญจากราชวิทยาลัยทางการแพทย์และกระทรวงสาธารณสุข ทั้งนี้ มาตรการUniversal Prevention ยังเป็นสิ่งสำคัญที่ช่วยป้องกันโควิด 19 ได้ทุกสายพันธุ์ขอให้ประชาชนปฏิบัติเป็นปกติวิสัย ในระยะนี้ควรหลีกเลี่ยงการรับประทานอาหารร่วมกัน สวมหน้ากากตลอดเวลา เว้นระยะห่าง ลดการสัมผัสกัน ถ้าป่วยมีอาการทางเดินหายใจ หรือมีความเสี่ยงสงสัยติดเชื้อให้ตรวจด้วยATK หรือไปตรวจที่สถานพยาบาล” นายแพทย์เกียรติภูมิกล่าว
สำหรับจำนวนผู้เดินทางเข้าไทยทางอากาศ ตั้งแต่วันที่ 1-27 พฤศจิกายน 2564 มีจำนวนทั้งสิ้น 116,323 รายพบติดเชื้อ 149 ราย คิดเป็น 0.13% เฉพาะวานนี้ (27 พฤศจิกายน) เดินทางเข้ามา 6,115 ราย พบผู้ติดเชื้อ 5 รายทั้งนี้ ผู้ติดเชื้อทุกรายถูกส่งเข้าระบบการรักษาพยาบาลและส่งตรวจหาสายพันธุ์เพื่อการเฝ้าระวัง โดย 10 ประเทศที่มีผู้เดินทางเข้ามามากที่สุดคือUSA เยอรมันนี เนเธอร์แลนด์ สหราชอาณาจักร ญี่ปุ่น รัสเซีย เกาหลีใต้ ฝรั่งเศส UAE และสิงคโปร์
****************************** 28 พฤศจิกายน 2564
วันพฤหัสบดีที่ 8 กรกฎาคม 2564
กรมบัญชีกลางออกหลักเกณฑ์และแนวทางปฏิบัติงานในช่วงโควิด 19 สำหรับลูกจ้างประจำ ลูกจ้างชั่วคราวของส่วนราชการ
ส่วนราชการมีหลักเกณฑ์และแนวทางสำหรับให้ลูกจ้างประจำและลูกจ้างชั่วคราวของส่วนราชการปฏิบัติราชการในช่วงการแพร่ระบาดของโควิด 19 และสอดคล้องกับแนวทางปฏิบัติของข้าราชการ
นายประภาศ คงเอียด อธิบดีกรมบัญชีกลาง เปิดเผยว่า เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19) ยังคงเกิดขึ้นในหลายพื้นที่ภายในประเทศ ส่งผลให้มีจำนวนผู้ติดเชื้อเพิ่มขึ้นอย่างต่อเนื่อง ดังนั้น เพื่อให้ส่วนราชการมีหลักเกณฑ์และแนวทางสำหรับให้ลูกจ้างประจำและลูกจ้างชั่วคราวของส่วนราชการปฏิบัติราชการในช่วงการแพร่ระบาดของโควิด 19 และสอดคล้องกับแนวทางปฏิบัติของข้าราชการ กรมบัญชีกลางจึงกำหนดหลักเกณฑ์และแนวทางสำหรับให้ลูกจ้างประจำและลูกจ้างชั่วคราวของส่วนราชการปฏิบัติราชการในช่วงการแพร่ระบาดของโควิด 19 โดยมีสาระสำคัญ ดังนี้
1. กรณีมอบหมายให้ลูกจ้างประจำและลูกจ้างชั่วคราว ปฏิบัติราชการในและนอกสถานที่ตั้ง ส่วนราชการควรให้ความสำคัญกับการมอบหมายให้ลูกจ้างประจำ ลูกจ้างชั่วคราว ปฏิบัติราชการภายในที่พัก หากจำเป็นต้องปฏิบัติราชการในสถานที่ตั้งของส่วนราชการ ให้ใช้รูปแบบเหลื่อมเวลาการทำงาน สลับวันหรือเวลาทำงาน โดยให้คำนึงถึงสุขภาพและความปลอดภัยของผู้ปฏิบัติงานกับประสิทธิภาพ ประสิทธิผลในการบริหารราชการ และการให้บริการประชาชนเป็นสำคัญ
2. กรณีส่วนราชการพิจารณาเห็นว่าอาจมีลูกจ้างประจำและลูกจ้างชั่วคราว มีความเสี่ยงสูงที่จะติดโควิด 19 เนื่องจากเดินทางไปในพื้นที่เสี่ยงสูง สัมผัสใกล้ชิดกับผู้ติดเชื้อ หรือเป็นผู้มีความเสี่ยงสูงในการติดเชื้อ ให้ส่วนราชการพิจารณาอนุญาตให้ลูกจ้างประจำและลูกจ้างชั่วคราว กักตัวภายในที่พักเพื่อสังเกตอาการ เป็นเวลา 14 วัน พร้อมกับมอบหมายงานตามความเหมาะสม โดยให้ผู้บังคับบัญชาติดตาม กำกับ ดูแลคุณภาพงานและคุณภาพชีวิตของลูกจ้างรายนั้นอย่างสม่ำเสมอ และปฏิบัติตามมาตรการทางสาธารณสุขอย่างเคร่งครัด เมื่อสิ้นสุดระยะเวลาการกักตัว โดยไม่พบว่าติดเชื้อ ให้ลูกจ้างรายนั้นรายงานตัวกลับเข้าปฏิบัติราชการ พร้อมกับส่งมอบหรือรายงานผลการปฏิบัติราชการในช่วงระยะกักตัวต่อผู้บังคับบัญชาชั้นต้น และให้ส่วนราชการมอบหมายการปฏิบัติราชการในหรือนอกสถานที่ตั้ง ตามความเหมาะสมต่อไป
3. กรณีลูกจ้างประจำและลูกจ้างชั่วคราว ติดโควิด 19 ให้แจ้งผู้บังคับบัญชาชั้นต้นทันที พร้อมกับจัดส่งใบลาหากเข้ารับการรักษาที่โรงพยาบาลเป็นระยะเวลาไม่น้อยกว่า 10 วัน และแพทย์ให้กลับไปพักฟื้นและกักตัวต่อไปอีก 14 วัน ลูกจ้างรายนั้นจะยังมีสถานะเป็นผู้ป่วย ให้ส่วนราชการดำเนินการให้มีการลาต่อไปจนครบกำหนดตามที่แพทย์สั่ง เมื่อครบกำหนดแล้วให้กลับเข้าปฏิบัติราชการตามความเหมาะสมต่อไป สำหรับการประเมินผลการปฏิบัติราชการและการเลื่อนขั้นค่าจ้างให้แก่ลูกจ้างประจำ ให้ผู้บังคับบัญชาประเมินผลการปฏิบัติราชการตามจริง ส่วนการพิจารณาเลื่อนขั้นค่าจ้าง ถือเป็นอำนาจของผู้บังคับบัญชาผู้มีอำนาจสั่งเลื่อนขั้นค่าจ้าง โดยให้พิจารณาตามความเหมาะสม
“กรณีที่ลูกจ้างประจำและลูกจ้างชั่วคราวติดโควิด 19 หรือมีความเสี่ยงสูงและต้องกักตัวที่บ้านเป็นเวลา 14 วัน ให้เป็นหน้าที่ของผู้บังคับบัญชาชั้นต้นที่จะต้องรายงานต่อผู้บังคับบัญชาเหนือขึ้นไป รวมทั้งหน่วยงานการเจ้าหน้าที่ของส่วนราชการด้วย และให้ส่วนราชการแจ้งข้อมูลของลูกจ้างประจำและลูกจ้างชั่วคราวที่ติดโควิด 19 หรือประสานงานกับหน่วยงานด้านสาธารณสุขหรือหน่วยงานที่เกี่ยวข้อง เพื่อดำเนินการตามมาตรการทางสาธารณสุขอย่างเคร่งครัดต่อไป ทั้งนี้ หากมีข้อสงสัย สอบถามรายละเอียดได้ที่ Call center กรมบัญชีกลาง 02 270 6400 ในวัน เวลาราชการ” อธิบดีกรมบัญชีกลาง กล่าว
วันศุกร์ที่ 19 พฤศจิกายน 2564
“ชัยวุฒิ” หนุนขับเคลื่อนเมืองอัจฉริยะต้นแบบ ต่อยอดจากกทม.สู่พื้นที่เศรษฐกิจสำคัญทั่วประเทศ
“ชัยวุฒิ” หนุนขับเคลื่อนเมืองอัจฉริยะต้นแบบ ต่อยอดจากกทม.สู่พื้นที่เศรษฐกิจสำคัญทั่วประเทศ
“ชัยวุฒิ” รมว.ดีอีเอส เปิดงาน Smart Economy Showcase จังหวัดสงขลา ปักธงนำร่องโครงการส่งเสริมพื้นที่ต้นแบบทางเศรษฐกิจ ในเขตกรุงเทพฯ ให้ขยายผลสู่พื้นที่เศรษฐกิจสำคัญอื่นๆ ทั่วประเทศ จับคู่ผู้ประกอบการ-สตาร์ทอัพ เร่งเครื่องการประยุกต์ใช้เทคโนโลยีและนวัตกรรมดิจิทัล สร้างโอกาสทางธุรกิจ เพิ่มศักยภาพแข่งขันยุคนิวนอร์มัล
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า วันนี้ (19 พ.ย. 64) ได้เป็นประธานเปิดกิจกรรมส่งเสริมการประยุกต์ใช้เทคโนโลยีและนวัตกรรมดิจิทัล เพื่อขับเคลื่อนเมืองเศรษฐกิจอัจฉริยะต้นแบบ Smart Economy Showcase ในพื้นที่จังหวัดสงขลา เป็นส่วนหนึ่งของพื้นที่เป้าหมาย ที่อยู่ในแผนการต่อยอดความสำเร็จการส่งเสริมพื้นที่ต้นแบบทางเศรษฐกิจ ในเขตกรุงเทพมหานคร และขยายผลสู่พื้นที่เศรษฐกิจสำคัญอื่นๆ ของประเทศ
สำหรับงาน Smart Economy Showcase จังหวัดสงขลา มีวัตถุประสงค์ที่จะให้ผู้ประกอบการในพื้นที่และจังหวัดใกล้เคียงได้พบปะเครือข่ายดิจิทัลสตาร์ทอัพกว่า 30 รายใน 5 ประเภทเทคโนโลยี ได้แก่ โลจิสติกส์/การจัดส่งสินค้า, ดิจิทัล คอนเทนต์, POS, e-Payment และภาคบริการ
นอกจากนี้ ยังมีบริการให้คำปรึกษากับผู้สนใจ ตลอดจนเจรจาจับคู่ธุรกิจ และร่วมจัดอบรมเชิงปฏิบัติการ (เวิร์คช้อป) เรียนรู้การใช้เทคโนโลยีต่าง ๆ จากเจ้าของเทคโนโลยีโดยตรง เพื่อเลือกประยุกต์ใช้เทคโนโลยีดิจิทัลที่เหมาะสมกับธุรกิจของตนเอง ก่อนนำไปต่อยอด และสามารถแข่งขันได้อย่างมีประสิทธิภาพในยุคชีวิตวิถีใหม่ (New Normal)
“หนึ่งในพันธกิจสำคัญที่กระทรวงดิจิทัลฯ ดำเนินการมาอย่างต่อเนื่องคือ การขับเคลื่อนให้เกิดการเปลี่ยนผ่านประเทศไทยสู่ยุคเศรษฐกิจและสังคมดิจิทัล โดยมุ่งส่งเสริมให้เกิดการนำเทคโนโลยีดิจิทัลมาประยุกต์ใช้ในภาคธุรกิจอุตสาหกรรม สังคม ชุมชนในชนบท เพื่อยกระดับประสิทธิภาพการดำเนินธุรกิจ ลดรายจ่าย เพิ่มรายได้ในยุคชีวิตวิถีใหม่ (New Normal) อีกทั้งเป็นการส่งเสริมให้เกิดการพัฒนาเมืองอัจฉริยะ (Smart City) ที่มีการใช้ประโยชน์จากเทคโนโลยีและนวัตกรรมดิจิทัล” นายชัยวุฒิกล่าว
ทั้งนี้ จังหวัดสงขลา ถือเป็นหนึ่งในสามจังหวัดเศรษฐกิจ (จังหวัดอุบลราชธานี สงขลา และพิษณุโลก) ที่ ดีป้า หน่วยงานในสังกัดกระทรวงดิจิทัลฯ ซึ่งรับมอบนโยบายไปขับเคลื่อนพันธกิจสมาร์ทซิตี้ มุ่งหวังที่จะต่อยอดการส่งเสริมพื้นที่ต้นแบบทางเศรษฐกิจ โดยคาดหมายว่างานนี้ จะมีผู้ประกอบการและผู้สนใจเข้าร่วมมากกว่า 500 ราย เกิดการเจรจาจับคู่ธุรกิจมากกว่า 9 ล้านบาท กระตุ้นให้เกิดการประยุกต์ใช้เทคโนโลยีดิจิทัลในกลุ่มผู้ประกอบการรายย่อยมากกว่า 450 ราย
**********************
วันจันทร์ที่ 23 สิงหาคม 2564
​Relief bags, funded by donated salaries of PM and cabinet members, to be distributed to 6,800 COVID-19 affected people in vulnerability groups
​Relief bags, funded by donated salaries of PM and cabinet members, to be distributed to 6,800 COVID-19 affected people in vulnerability groups
Government Spokesperson Anucha Burapachaisri disclosed about the handover of relief bags to the vulnerability groups, which include children, elderly people, persons with disabilities, homeless, bed-ridden patients, and the underprivileged, as well as people under the COVID-19 high-risk groups, who have been impacted by the COVID-19 crisis. The handover of the relief bags is the initiative of Prime Minister and Defense Minister Gen. Prayut Chan-o-cha with an aim to assist COVID-19 affected victims, in addition to other assistance measures being implemented. Office of Permanent Secretary to the Prime Minister's Office has used donated salaries of the Prime Minister, cabinet members, and the Government Spokesperson team, deposited in the bank account “Office of Permanent Secretary to the Prime Minister's Office for Donation to Relieve Corona Virus Disease (COVID-19)”, plus additional donations from the private and people sectors, for the preparation of the relief bags.
Each relief bag contains basic consumer goods for daily living, such as rice, dried food, alcohol gels, hygienic masks, and green chiretta herbal medicine, and was given to 5,000 people in the vulnerability groups in 50 areas during August 4-19, 2021. Additional relief bags will later be distributed to other 1,800 people to achieve the target of 6,800 people.
According to the Government Spokesperson, the bank account “Office of Permanent Secretary to the Prime Minister's Office for Donation to Relieve Corona Virus Disease (COVID-19)” is opened to receive donations to assist medical and concerned personnel, people in the vulnerability groups, and those in the maximum and strict controlled areas or dark-red zone provinces, as well as people across the country, who have been affected by the COVID-19 crisis.
The Government Spokesperson emphasized that it is the Prime Minister’s policy to help the people of all groups who have been impacted by the COVID-19 crisis to alleviate their plights and boost their morale.
วันจันทร์ที่ 22 พฤศจิกายน 2564
กระทรวงเกษตรฯ ลงพื้นที่เชิงรุก รับฟังปัญหาความเดือดร้อน ด้านหนี้สินและที่ดินทำกินของเกษตรกร
กระทรวงเกษตรฯ ลงพื้นที่เชิงรุก รับฟังปัญหาความเดือดร้อน ด้านหนี้สินและที่ดินทำกินของเกษตรกรในพื้นที่ จ.ขอนแก่น
ในวันที่22พฤศจิกายน2564ดร.ทองเปลวกองจันทร์ปลัดกระทรวงเกษตรและสหกรณ์เปิดเผยว่าได้มอบหมายให้นายสุธัญญ์ฤทธิขาบผู้อำนวยการสำนักบริหารกองทุนเพื่อช่วยเหลือเกษตรกรและรับเรื่องร้องเรียน(สกร.)และคณะลงพื้นที่เชิงรุกเพื่อรับทราบปัญหาของกลุ่มมวลชนและเกษตรกรที่เรียกร้องให้แก้ปัญหาความเดือดร้อนณเครือข่ายเกษตรกรช่วยชาติอ.น้ำพองจ.ขอนแก่นโดยมีนายสุเนตรแก้วคำการประธานเครือข่ายและสมาชิกเครือข่ายประมงให้การต้อนรับ
โดยผู้อำนวยการสำนักบริหารกองทุนฯได้ให้ข้อมูลเกี่ยวกับการให้ความช่วยเหลือด้านหนี้สินและที่ดินของกองทุนหมุนเวียนเพื่อการกู้ยืมแก่เกษตรกรและผู้ยากจนการส่งเสริมฟื้นฟูอาชีพของกองทุนสงเคราะห์เกษตรกรรวมถึงขบวนการรับเรื่องร้องเรียนแก่พี่น้องเกษตรกรและกลุ่มมวลชนจากนั้นได้เยี่ยมชมการขุดเจาะบ่อบาดาลเพื่อการเกษตรที่ลึกที่สุดในอาเซียนอ.เมืองจ.ขอนแก่นที่1,014เมตรพร้อมรับฟังปัญหาของพี่น้องเกษตรกรสมาชิกการให้ความช่วยเหลือกองทุนหมุนเวียนฯปัญหาการใช้ประโยชน์และการเช่าที่ดินสปก.ซึ่งจะมอบหมายหน่วยงานที่เกี่ยวข้องเพื่อดำเนินการต่อไป
วันพุธที่ 19 มกราคม 2565
Cabinet approves "2022 Ministry of Commerce’s Price Reduction for People” scheme to sell necessities and consumer goods to people at affordable prices
Cabinet approves "2022 Ministry of Commerce’s Price Reduction for People” scheme to sell necessities and consumer goods to people at affordable prices
January 18, 2022, Government SpokespersonThanakornWangboonkongchanadisclosed that the cabinet approved the budget of 1,480 million Baht from the Government’s contingency fund (fund for emergency) for the implementation of the “2022 Ministry of Commerce’s Price Reduction for People” scheme, as proposed by Ministry of Commerce. The scheme is aimed to mitigate people’s plightasasresult of the spread of COVID-19and prices hike of food and consumer products, and to provide additional channels for the public to buy necessities and consumer goods at affordable prices, thereby stimulating grassroots economy and domestic consumption.
The “2022 Ministry of Commerce’s Price Reduction for People” scheme will be implemented for 90days. Distribution channels include no less than 3,000 spots in communities across the country, e.g., convenient stores, local malls, markets, public spaces, gas stations, as well as mobile shops. Supply and prices of goods to be sold, which include agro products, eggs, pork, among others, will be controlled by concerned agencies.
วันพุธที่ 24 พฤศจิกายน 2564
รัฐบาลเห็นชอบเสนอ 7 แหล่งอนุรักษ์ฝั่งอันดามัน สู่บัญชีเบื้องต้นศูนย์มรดกโลก
วันพุธที่ 17 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบให้กระทรวงทรัพยากรธรรมชาติและสิ่งแวดล้อม เสนอ แหล่งมรดกทางธรรมชาติพื้นที่แหล่งอนุรักษ์ทะเลอันดามัน เพื่อขึ้นทะเบียนเป็นแหล่งมรดกโลกเข้าสู่บัญชีรายชื่อเบื้องต้นของศูนย์มรดกโลก ณ กรุงปารีส ประเทศฝรั่งเศส ประกอบด้วย 6 พื้นที่อุทยานและ 1 พื้นที่ป่าชายเลน ได้แก่ อุทยานแห่งชาติหมู่เกาะระนอง อุทยานแห่งชาติแหลมสน และป่าชายเลน จ.ระนอง อุทยานแห่งชาติหมู่เกาะสุรินทร์ อุทยานแห่งชาติหมู่เกาะสิมิลัน และอุทยานแห่งชาติเขาลำปี-หาดท้ายเหมือง จ.พังงา และอุทยานแห่งชาติสิรินาถ จ.ภูเก็ต โดยหากประเทศไทยจัดส่งเอกสารบัญชีรายชื่อเบื้องต้นได้ทันภายในวันที่ 15 เม.ย.2565 จะสามารถจัดส่งเอกสารการนำเสนอเป็นมรดกโลกได้ตั้งแต่ปี 2566 เป็นต้นไป
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 17 พฤษภาคม 2565
รัฐบาลเชิญชวนร่วมกิจกรรมวันวิสาขบูชา
วันเสาร์ที่ 14 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสืบสานและส่งเสริมประเพณีทางพระพุทธศาสนา โดยจัดกิจกรรมเนื่องในวันวิสาขบูชา ประจำปี 2565 ซึ่งเป็นวันประสูติ ตรัสรู้ และปรินิพพานของสมเด็จพระสัมมาสัมพุทธเจ้า จึงเชิญชวนพุทธศาสนิกชนทั่วประเทศเข้าร่วมกิจกรรมในวันพรุ่งนี้(15พ.ค.65) โดยในส่วนกลางมีพิธีเจริญพระพุทธมนต์ ตักบาตร สักการะสัตตมหาสถาน หรือ สถานที่สำคัญ 7 แห่งที่เกี่ยวกับการตรัสรู้ของพระพุทธเจ้า และ เวียนเทียน ณ วัดสุทัศนเทพวราราม กทม. ส่วนภูมิภาคสามารถร่วมกิจกรรมทำบุญตักบาตร เจริญจิตภาวนา ฟังพระธรรมเทศนา สักการะพระบรมสารีริกธาตุ และเวียนเทียนได้ที่วัดใกล้บ้านทั่วประเทศ รวมถึงร่วมกิจกรรมทางออนไลน์ได้ที่เว็บไซต์ www.วันสำคัญทางพระพุทธศาสนา.com
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 29 มีนาคม 2565
รัฐบาลเดินหน้าพัฒนาและเชื่อมโยงระบบคมนาคมไทย
วันอังคารที่ 29 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าพัฒนาความเชื่อมโยงระบบคมนาคมของไทยให้มีศักยภาพรองรับการพัฒนาโครงการเชิงพาณิชย์ในอนาคต เพื่อให้ประเทศไทยเป็นศูนย์กลางโลจิสติกส์ของอาเซียนตามเป้าหมายยุทธศาสตร์ชาติ โดยล่าสุดก่อสร้างทางหลวงพิเศษระหว่างเมืองหรือ มอเตอร์เวย์ สายบางใหญ่-กาญจนบุรี ระยะทาง 96.41 กม. คืบหน้าแล้ว ร้อยละ 72 คาดว่าจะแล้วเสร็จภายใน พ.ย.2566 จะช่วยให้การเดินทางจาก กทม.และปริมณฑล ไปภาคตะวันตกของประเทศสะดวกรวดเร็วมากขึ้น จากปกติใช้เวลาประมาณ 2 ชม. 30 นาที เหลือเพียง 48 นาที นอกจากนี้ยังมีโครงการรถไฟทางคู่หลายเส้นทางและโครงการแลนด์บริดจ์เชื่อมระหว่างอ่าวไทยและอันดามันซึ่งจะช่วยเพิ่มช่องทางการขนส่งสินค้าข้ามภูมิภาคให้สะดวกรวดเร็วมากขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 13 มกราคม 2565
รองปลัดกระทรวงยุติธรรม ให้ความรู้ เรื่อง "การให้บริการของสำนักงานปลัดกระทรวงยุติธรรมโดยยึดประชาชนเป็นศูนย์กลาง" ภายใต้โครงการพัฒนาประสิทธิภาพการให้บริการของหน่วยงานรัฐ
รองปลัดกระทรวงยุติธรรม ให้ความรู้ เรื่อง "การให้บริการของสำนักงานปลัดกระทรวงยุติธรรมโดยยึดประชาชนเป็นศูนย์กลาง" ภายใต้โครงการพัฒนาประสิทธิภาพการให้บริการของหน่วยงานรัฐ ผ่านระบบการประชุมทางไกล (Video Conference)
ในวันพฤหัสบดีที่ ๑๓ มกราคม ๒๕๖๕ เวลา ๙.๐๐ น. นายวัลลภ นาคบัว รองปลัดกระทรวงยุติธรรม บรรยาย "การให้บริการของสำนักงานปลัดกระทรวงยุติธรรมโดยยึดประชาชนเป็นศูนย์กลาง” ในโครงการพัฒนาประสิทธิภาพการให้บริการของหน่วยงานรัฐ ผ่านระบบการประชุมทางไกล (Video Conference) โดยมี ผู้บริหาร ข้าราชการ และเจ้าหน้าที่ในสังกัดสำนักงานปลัดกระทรวงยุติธรรม ที่รับผิดชอบการดำเนินงานพัฒนาคุณภาพการบริหารจัดการภาครัฐ (PMQA) ในส่วนกลาง และส่วนภูมิภาคจำนวน ๑๓๐ คน โดยโครงการดังกล่าว เป็นการดำเนินการเพื่อพัฒนาประสิทธิภาพการให้บริการของสำนักงานปลัดกระทรวงยุติธรรม ตามเกณฑ์การพัฒนาคุณภาพการบริหารจัดการภาครัฐ (PMQA ๒๕๖๒) หมวดที่ ๓ การให้ความสำคัญกับผู้รับบริการและผู้มีส่วนได้ส่วนเสีย เพื่อให้สำนักงานปลัดกระทรวงยุติธรรมให้สามารถยกระดับการบริหารจัดการองค์การไปสู่ผลผลิตและผลผลัพธ์ที่ดีขึ้น รวมทั้งปรับปรุงงานบริการที่ดีขึ้นให้แก่ผู้รับบริการและผู้มีส่วนได้ส่วนเสียอย่างต่อเนื่อง สะดวก และรวดเร็ว
สาระสำคัญของการบรรยายในครั้งนี้ กล่าวถึงสำนักงานปลัดกระทรวงยุติธรรมในฐานะที่มีหน้าที่ให้คำปรึกษาด้านกฎหมาย การจัดการเรื่องราวร้องทุกข์ รวมถึงช่วยเหลือประชาชนในการดำเนินคดี จำเป็นอย่างยิ่งที่ต้องตอบสนองความคาดหวังของผู้รับบริการหรือประชาชนผู้ได้รับความเดือดร้อน ตลอดจนผู้มีส่วนได้ส่วนเสียทั้งระบบ และต้องรับมือกับความเปลี่ยนแปลงที่เกิดขึ้น ต้องรักษามาตรฐานการดำเนินงาน และให้ความช่วยเหลือตอบสนองสถานการณ์ต่างๆอย่างรวดเร็ว ป้องกันเกิดผลกระทบทางลบต่อสังคมอันจะกระทบความเชื่อมั่นของภาครัฐ เพื่อที่สร้างโอกาสในการสร้างนวัตกรรมและความร่วมมือทุกภาคส่วนที่เกี่ยวข้อง รวมทั้งบูรณาการความร่วมมือพัฒนาระบบงานและการช่วยเหลือประชาชน โดยบุคลากรของสำนักงานปลัดกระทรวงยุติธรรมทุกคนต้องพัฒนาและปรับปรุงตนเองอยู่เสมอ ในขณะเดียวกันต้องทบทวน ปรับปรุง ขยายผล รวมทั้งเฝ้าระวังความเปลี่ยนแปลงในปัจจัยการดำเนินงานควบคู่กันด้วย ทั้งนี้การปรับเปลี่ยนหรือการเปลี่ยนแปลงจะต้องทำจนเป็นวัฒนธรรม เป็นกิจกรรมที่มีความเชื่อมโยงต่อเนื่องกันจนเกิด “ระบบที่ดี" ซึ่งสอดคล้องและเป็นไปตามนโยบายของท่านปลัดกระทรวงยุติธรรม ที่ได้มอบทิศทางการยกระดับการบริหารจัดการภาครัฐเพื่อมุ่งผลสัมฤทธิ์ที่ยั่งยืน โดยให้จะต้องปรับระบบการทำงานให้เป็นรูปแบบหรือมาตรฐานเดียวกันทั้งระบบ มุ่งหมายให้หน่วยงานบริการใกล้ชิดประชาชน สามารถยกระดับการบริการได้อย่าง สะดวก รวดเร็ว เป็นมาตรฐานเดียวกันทั่วประเทศ รวมทั้งมุ่งเน้นการเสริมสร้างศักยภาพของศูนย์ยุติธรรมชุมชนและเครือข่ายยุติธรรมชุมชนให้ช่วยเหลือประชาชนในพื้นที่ สิ่งเหล่านี้เป็นตัวแปรสำคัญที่ส่งผลให้สำนักงานปลัดกระทรวงยุติธรรมเกิดการเปลี่ยนแปลงที่รวดเร็วขึ้น และกลุ่มที่จะได้ประโยชน์จากการเปลี่ยนแปลงสำคัญนี้ คือ “ประชาชน”
รองปลัดกระทรวงยุติธรรม ได้เน้นย้ำเป้าหมายในอนาคตของสำนักงานปลัดกระทรวงยุติธรรม ตามแนวทางการนำองค์กรของท่านปลัดกระทรวงยุติธรรม ซึ่งมีบุคลากรเป็นกำลังสำคัญที่จะต้องพัฒนาตนเองในด้านศักยภาพ ทักษะ สร้างสรรค์นวัตกรรม พร้อมกับเปิดรับเทคโนโลยีต่างๆ ที่จะทำให้การทำงานเกิดประสิทธิภาพ และประสิทธิผลอย่างมีมาตรฐาน โดยอนาคตสำนักงานปลัดกระทรวงยุติธรรม มุ่งเน้นเป้าหมาย เพื่อมุ่งระบบราชการ 5.0 ต่อไป
วันพฤหัสบดีที่ 5 พฤษภาคม 2565
ก.เกษตรฯ ตั้ง "องค์กรชุมชนประมงท้องถิ่น" 2,600 องค์กร ใน 50 จังหวัด พร้อมดันเป็น หมู่บ้านประมงท่องเที่ยว (Fisherman’s Village Resort)
.....
กระทรวงเกษตรและสหกรณ์ เผยว่า ระหว่างปี 63 - 65 ได้จัดตั้งองค์กรชุมชนประมงท้องถิ่นแล้ว จำนวน 2,600 องค์กร ภายใต้โครงการพัฒนาอาชีพและส่งเสริมความเข้มแข็งของชุมชนประมง
.
ซึ่งจะส่งผลให้เกิดความมั่นคงทางด้านอาหาร ช่วยเพิ่มมูลค่าผลิตภัณฑ์สินค้าประมง และสามารถต่อยอดกิจกรรมจากอาชีพการทำประมง จนเกิดความมั่นคงในการประกอบอาชีพได้
.
ล่าสุด ปีงบประมาณ 65 ได้จัดสรรงบให้กับชุมชนประมงท้องถิ่น 200 ชุมชน ที่ผ่านการคัดเลือกจากคณะกรรมการขับเคลื่อนนโยบายกรมประมง ประกอบด้วย องค์กรชุมชนประมงท้องถิ่นด้านชายฝั่ง 81 องค์กร ด้านประมงน้ำจืด 83 องค์กร และด้านแปรรูป 36 องค์กร ๆ ละ 100,000 บาท เพื่อให้ชุมชนฯ นำไปดำเนินการพัฒนาอาชีพด้านประมงตามความต้องการและสอดคล้องกับบริบทของแต่ละชุมชน
.
นอกจากนี้ ยังขับเคลื่อน "โครงการฟิชเชอร์แมนวิลเลจรีสอร์ต (Fisherman’s Village Resort )" มุ่งส่งเสริมชุมชนประมงชายฝั่งที่มีศักยภาพ 22 จังหวัด ให้เป็นแหล่งท่องเที่ยวได้ 53 แห่ง โดยนำแนวทางการท่องเที่ยวเชิงสุขภาพ (wellness tourism) มาประยุกต์ใช้
.
พร้อมกับส่งเสริมการตลาดแบบออนไลน์ (Online Market) ที่จะช่วยสนับสนุนการขายและการประชาสัมพันธ์ ซึ่งจะสร้างรายได้ให้กับหมู่บ้านประมงมากขึ้น
.
อ่านเพิ่มเติม คลิกhttps://www.thaigov.go.th/news/contents/details/54118
#ไทยคู่ฟ้า#ร่วมต้านโควิด19
-------------------
วันเสาร์ที่ 23 เมษายน 2565
นายกรัฐมนตรีกำชับหน่วยงานเกี่ยวข้องเฝ้าระวังและปราบปรามภัยออนไลน์ต่อเนื่อง หลังพบมิจฉาชีพเปลี่ยนรูปแบบล่าสุดหลอกเป็นนายหน้าเถื่อนหาคนไปทำงานต่างประเทศ
นายกรัฐมนตรีกำชับหน่วยงานเกี่ยวข้องเฝ้าระวังและปราบปรามภัยออนไลน์ต่อเนื่อง หลังพบมิจฉาชีพเปลี่ยนรูปแบบล่าสุดหลอกเป็นนายหน้าเถื่อนหาคนไปทำงานต่างประเทศพร้อมให้เร่งขยายผลปราบปรามแก๊งคอลเซ็นเตอร์ เตือนประชาชนรู้เท่าทันกลลวงอันตราย
วันที่ 23 เม.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามการแก้ไขปัญหาประชาชนถูกหลอกลวงจากมิจฉาชีพในสื่อสังคมออนไลน์อย่างใกล้ชิด โดยเฉพาะกรณีแก๊งค์คอลเซ็นเตอร์ ซึ่งสำนักงานตำรวจแห่งชาติและหน่วยงานที่เกี่ยวข้อง ได้ประสานกับทางการประเทศเพื่อนบ้าน จับกุมผู้กระทำผิดและช่วยคนไทยซึ่งถูกหลอกให้ไปทำงานกลับมาได้ต่อเนื่อง ซึ่งนายกรัฐมนตรีได้กำชับให้ใช้ข้อมูลที่ได้จากผู้ได้รับการช่วยเหลือกลับมาเร่งขยายผลไปสู่การป้องกันและปราบปรามผู้กระทำผิด และให้การช่วยเหลือผู้ที่ถูกหลอกไปทำงานให้กลับมาให้มากขึ้น
ทั้งนี้ แก๊งคอลเซ็นเตอร์ ที่หลอกลวงคนไปทำงานผิดกฎหมายนั้น มักจะมาในรูปแบบของการเปิดรับสมัครงานผ่านระบบออนไลน์ ส่วนใหญ่มักมีการโฆษณารายได้เกินจริง เพื่อให้ผู้ต้องการหางานคล้อยตาม ขาดการยั้งคิด จึงขอให้ประชาชนได้ไตร่ตรองอย่างรอบคอบ
น.ส.ไตรศุลี กล่าวว่า นายกรัฐมนตรีได้กำชับหน่วยงานทั้งสำนักงานตำรวจแห่งชาติ กระทรวงดิจิทัลเพื่อเศรษฐกิจและสังคมและหน่วยงานเกี่ยวข้องให้เฝ้าติดตาม ป้องกันและปราบปรามภัยจากโลกออนไลน์อย่างต่อเนื่อง เพราะกลโกงมิจฉาชีพได้เปลี่ยนแปลงรูปแบบไปเรื่อยๆ ซึ่งล่าสุดนายกรัฐมนตรีได้รับรายงานจากกระทรวงแรงงานว่าได้เกิดกรณีนายหน้าเถื่อนหลอกลวงผู้ที่ต้องการไปทำงานต่างประเทศผ่านสื่อสังคมออนไลน์ อาทิ เฟซบุ๊ค ติ๊กตอก ทวิตเตอร์ ไลน์ โดยโฆษณาชักชวนผู้หางาน โดยหลอกว่าสามารถอำนวยความสะดวกในด้านต่างๆ ได้ ซึ่งมีผู้หลงเชื่อและโอนเงินค่าดำเนินการให้กับมิจฉาชีพจำนวนมาก
น.ส.ไตรศุลี กล่าวว่า สำหรับกรณีนายหน้าเถื่อนที่กำลังระบาดในโลกออนไลน์นี้กระทรวงแรงงานได้ประสานกับเจ้าหน้าที่ตำรวจในการเร่งปราบปรามผู้กระทำผิด ซึ่งกรมการจัดหางานได้ร้องทุกข์กล่าวโทษเพื่อดำเนินคดีกับผู้ทำผิดบางส่วนแล้ว พร้อมกับได้ดำเนินมาตรการเร่งด่วนทั้งในด้านการป้องกัน การปราบปรามผู้กระทำผิด และการเร่งประชาสัมพันธ์ให้ประชาชนมีความรู้เกี่ยวกับขั้นตอนการเดินทางไปทำงานต่างประเทศที่ถูกกฎหมายตลอดจนข้อควรระวังต่างๆ
นายกรัฐมนตรีห่วงใยประชาชนผู้ที่กำลังหางานในต่างประเทศ โดยย้ำเตือนให้มีการตรวจสอบข้อมูลอย่างรอบด้านอย่าหลงเชื่อการโฆษณาผ่านสื่อสังคมออนไลน์โดยง่าย ขอให้สมัครกับกรมการจัดหางาน หรือบริษัทที่ได้รับอนุญาตเท่านั้นซึ่งสามารถตรวจสอบรายชื่อได้ที่เว็บไซต์กองทะเบียนจัดหางานกลางและคุ้มครองคนหางาน กระทรวงแรงงาน www.doe.go.th/ipd สำนักงานจัดหางานจังหวัดทุกจังหวัด หรือสำนักงานจัดหางานกรุงเทพฯพื้นที่ 1 – 10 หรือโทรสายด่วนสายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694
วันจันทร์ที่ 30 สิงหาคม 2564
รัฐมนตรีว่าการกระทรวงยุติธรรม เร่งผลักดันร่างกฎหมาย JSOC หลังครม.เห็นชอบส่งให้กฤษฎีกาพิจารณาแล้ว เผยมีความเห็นจากโลกออนไลน์หลากหลาย ต้องหาจุดกลางอธิบายข้อดีให้ได้ เชื่อช่วยเติมเต็มภาพ- สร้างความปลอดภัยให้สังคม
รัฐมนตรีว่าการกระทรวงยุติธรรม เร่งผลักดันร่างกฎหมาย JSOC หลังครม.เห็นชอบส่งให้กฤษฎีกาพิจารณาแล้ว เผยมีความเห็นจากโลกออนไลน์หลากหลาย ต้องหาจุดกลางอธิบายข้อดีให้ได้ เชื่อช่วยเติมเต็มภาพ- สร้างความปลอดภัยให้สังคม
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยถึงความคืบหน้า ร่างพระราชบัญญัติป้องกันการกระทำความผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ.…ว่า กระทรวงยุติธรรมได้มีการประชาสัมพันธ์ร่างกฎหมายฉบับนี้อย่างต่อเนื่อง โดยความคืบหน้าล่าสุด ได้ส่งร่างพ.ร.บ. ให้คณะรัฐมนตรี (ครม.) พิจารณาเรียบร้อยแล้ว และทาง ครม. ได้ส่งต่อให้สำนักงานคณะกรรมการกฤษฎีกาพิจารณา โดยที่ผ่านมากระทรวงยุติธรรมมีการเปิดรับฟังความคิดเห็นในโลกออนไลน์ แต่เนื่องจากกฎหมาย JSOC เป็นเรื่องใหม่ จึงมีความเห็นที่หลากหลาย โดยแบ่งเป็นส่วนที่เห็นด้วย เพราะทำให้สังคมเกิดความระมัดระวัง ทำให้เกิดความปลอดภัยมากขึ้น และอีกส่วนหนึ่งที่ไม่เห็นด้วย อยากให้ผู้กระทำผิดได้รับการลงโทษติดคุกตลอดชีวิตหรือมีโทษประหารชีวิต บางคนก็เห็นว่าควรให้ผู้กระทำผิดติดคุกยาว ไม่ควรมีการลดโทษ
นายสมศักดิ์ กล่าวว่า เรื่องการไม่ลดโทษหรือจำคุกยาวอาจจะเป็นเรื่องยาก เพราะกระทบกับเรื่องของสิทธิเสรีภาพ เพราะผู้ต้องขังทุกคนจะมีสิทธิประโยชน์ เมื่อเข้าสู่เรือนจำจะมีการดูความประพฤติ หากปฏิบัติตัวดีก็จะได้ลำดับชั้นนักโทษ ซึ่งในแต่ละชั้นก็จะมีการให้สะสมวันลดโทษ และเมื่อถึงเวลาจะมีคณะกรรมการพิจารณาว่าสมควรที่จะได้รับการลดโทษหรือไม่ ซึ่งก็ขึ้นอยู่กับการพิจารณาความเหมาะสมของคณะกรรมการ เราจึงต้องหาจุดกลาง พยายามอธิบายข้อดีของร่างกฎหมายฉบับนี้ให้ได้ และเราจะพยายามผลักดันร่างกฎหมายออกมาให้สำเร็จโดยเร็ว เพราะต้องการให้สังคมเกิดความปลอดภัยมากขึ้น ป้องกันการกระทำผิดซ้ำของผู้ที่เคยกระทำความผิด กระทรวงยุติธรรม อยู่ระหว่างการขับเคลื่อนบังคับใช้กฎหมายดังกล่าวอย่างเป็นรูปธรรม เชื่อว่า เมื่อกฎหมายฉบับนี้มีผลบังคับใช้แล้ว จะมาช่วยเติมเต็มภาพลักษณ์ของกระบวนการยุติธรรม ให้มีความสมบูรณ์ยิ่งขึ้นและก็จะสร้างความปลอดภัยในด้านชีวิตและทรัพย์สิน ตลอดจนสร้างความเชื่อมั่นให้แก่ประชาชนและสร้างภาพลักษณ์ให้แก่ประเทศไทยอีกทางหนึ่งด้วย
วันศุกร์ที่ 5 สิงหาคม 2565
ธ.ก.ส. เคลื่อนทุน Green Bond เร่งเพิ่มพื้นที่สีเขียว การผลิตอาหารปลอดภัยและพลังงานสะอาด
ธ.ก.ส. ขับเคลื่อนนโยบายสิ่งแวดล้อม สนับสนุนเงินทุนเกษตรกรผ่านแหล่งเงินทุนพันธบัตรเพื่ออนุรักษ์สิ่งแวดล้อม (Green Bond)  วงเงินรวมกว่า 20,000 ล้านบาท
ธ.ก.ส. ขับเคลื่อนนโยบายสิ่งแวดล้อม สนับสนุนเงินทุนเกษตรกรผ่านแหล่งเงินทุนพันธบัตรเพื่ออนุรักษ์สิ่งแวดล้อม (Green Bond) ทั้งโครงการรักษ์ป่าไม้ ไทยยั่งยืน และโครงการสินเชื่อสีเขียว วงเงินรวมกว่า 20,000 ล้านบาท มุ่งเป้าหมายการยกระดับการปลูกไม้เศรษฐกิจ การทำเกษตรอินทรีย์และการผลิตอาหารปลอดภัย เพื่อสร้างความยั่งยืนให้ภาคเกษตรไทย
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า สถานการณ์ภาวะโลกร้อนในปัจจุบันส่งผลกระทบโดยตรงต่อสิ่งแวดล้อม ไม่ว่าจะเป็นภัยธรรมชาติ มลพิษทางอากาศ ตลอดจนการเปลี่ยนแปลงของสภาพอากาศอย่างฉับพลัน ซึ่ง ธ.ก.ส. ได้ตระหนักถึงผลกระทบดังกล่าว จึงมีการวางนโยบายตามยุทธศาสตร์ชาติที่คำนึงถึงการอนุรักษ์สิ่งแวดล้อมควบคู่ไปกับการสร้างการเติบโตในภาคเกษตรกรรม เพื่อหนุนระบบเศรษฐกิจฐานรากให้เติบโตอย่างยั่งยืนด้วยการจัดตั้งโครงการสินเชื่อผ่านแหล่งเงินทุนพันธบัตรเพื่ออนุรักษ์สิ่งแวดล้อม (Green Bond) ซึ่งเป็นการระดมทุนจากภาคธุรกิจที่มีแนวคิดในการพัฒนาองค์กรอย่างยั่งยืนภายใต้หลัก ESG : Environment Social and Governance ให้เข้ามามีส่วนร่วมในการพัฒนาภาคเกษตรกรรมของประเทศให้เดินไปในทิศทางที่เหมาะสมและเป็นประโยชน์ เช่น การทำเกษตรอินทรีย์ เกษตรผสมผสาน และวนเกษตร รวมถึงกิจกรรมที่มุ่งเน้นในการดูแลและอนุรักษ์สิ่งแวดล้อม ผ่านโครงการรักษ์ป่าไม้ไทยยั่งยืน (Go Green : Forest Credit) โดยสนับสนุนเกษตรกร นิติบุคคล กลุ่มเกษตรกร วิสาหกิจชุมชนหรือสหกรณ์การเกษตรในการปลูกไม้เศรษฐกิจ ทั้งการปลูกสวนป่าเชิงเดี่ยว สวนป่าแบบผสมและแบบวนเกษตร การเพาะพันธุ์ไม้หรือเมล็ดพันธุ์เพื่อจัดจำหน่าย เงื่อนไขสินเชื่อ กรณีกู้เพื่อเป็นค่าใช้จ่ายหมุนเวียน เช่น ค่าพันธุ์ไม้ ค่าเมล็ดพันธุ์ ค่าอุปกรณ์ต่าง ๆ อัตราดอกเบี้ย MRR-2 ระยะเวลาชำระคืนไม่เกิน 12 เดือน พิเศษ ไม่เกิน 18 เดือน กรณีกู้เพื่อการลงทุนในการปลูกไม้เศรษฐกิจ ระยะเวลาไม่เกิน 15 ปี พิเศษสูงสุดไม่เกิน 20 ปี อัตราดอกเบี้ยปีที่ 1 - 5 ร้อยละ 4 ปีที่ 6 - 10 MRR - 2 (ปัจจุบัน MRR เท่ากับร้อยละ 6.50 ต่อปี) และ ปีที่ 11 เป็นต้นไป อัตรา MRR-1 และกรณีกู้เพื่อการลงทุนในการสนับสนุนการปลูกไม้เศรษฐกิจ อัตราดอกเบี้ย MRR-2.25
โครงการส่งเสริมและสนับสนุนสินเชื่อสีเขียว (Green Credit) เพื่อสนับสนุนการทำเกษตรอินทรีย์หรือการผลิตอาหารปลอดภัย (Food Safety) ส่งเสริมการใช้พลังงานทางเลือกหรือพลังงานสะอาด รวมถึงการอนุรักษ์ทรัพยากรธรรมชาติและสิ่งแวดล้อม สำหรับเกษตรกรรายบุคคล คิดอัตราดอกเบี้ย MRR - 1 ต่อปี (ปัจจุบัน MRR เท่ากับร้อยละ 6.50 ต่อปี) และนิติบุคคล กลุ่มวิสาหกิจชุมชน กลุ่มเกษตรกรหรือสหกรณ์การเกษตร คิดอัตราดอกเบี้ย MLR - 0.5 ต่อปี (ปัจจุบัน MLR เท่ากับร้อยละ 4.875 ต่อปี) กรณีกู้เพื่อเป็นค่าใช้จ่ายหมุนเวียน กำหนดชำระคืน ไม่เกิน 12 เดือน พิเศษ ไม่เกิน 18 เดือน และกรณีกู้เพื่อลงทุนภายใน 15 ปี
นายธนารัตน์ กล่าวเพิ่มเติมว่า ธ.ก.ส. ยังคงมุ่งมั่นสนับสนุนเกษตรกรและชุมชนควบคู่ไปกับการอนุรักษ์สิ่งแวดล้อม ซึ่ง ธ.ก.ส. ได้อำนวยสินเชื่อผ่านแหล่งเงินทุนพันธบัตรเพื่ออนุรักษ์สิ่งแวดล้อม (Green Bond) ไปแล้วกว่า 5,456 ล้านบาท สามารถสร้างแนวร่วมในการผลิตอาหารปลอดภัยไปแล้วกว่า 1,600 ตันและเพิ่มปริมาณต้นไม้ในประเทศอีกกว่า 567,000 ต้น สำหรับผู้ที่ประสงค์ขอสินเชื่อ สามารถติดต่อได้ที่ ธ.ก.ส. ทุกสาขาทั่วประเทศหรือ Call Center 02 555 0555 ได้ตั้งแต่บัดนี้จนถึง 31 มีนาคม 2568
วันศุกร์ที่ 26 สิงหาคม 2565
พนักงาน JSL ปลื้ม!! รมว.สุชาติ ดูแลต่อเนื่องเปิดคอร์สฝึกทำเบเกอรี่ สร้างอาชีพเสริม เพิ่มรายได้
รมว.แรงงาน นายสุชาติ ชมกลิ่น สั่งการกรมพัฒนาฝีมือแรงงานเดินหน้าฝึกทักษะการทำเบเกอรี่คอร์สที่ 2 ช่วยอดีตพนักงาน JSL ประกอบอาชีพอิสระ
วันพฤหัสบดีที่ 7 เมษายน 2565
โฆษกรัฐบาลเผย ตัวเลขผู้โดยสารระหว่างประเทศเดินทางเข้าไทยตั้งแต่ 1 เม.ย. 65 เพิ่มขึ้นกว่า 65.97% หลัง ศบค. ผ่อนคลายมาตรการการเดินทางเข้าราชอาณาจักร
โฆษกรัฐบาลเผย ตัวเลขผู้โดยสารระหว่างประเทศเดินทางเข้าไทยตั้งแต่ 1 เม.ย. 65 เพิ่มขึ้นกว่า 65.97% หลัง ศบค. ผ่อนคลายมาตรการการเดินทางเข้าราชอาณาจักร สะท้อนนักท่องเที่ยวเชื่อมั่นนโยบายเปิดประเทศของรัฐบาล
วันนี้ (7 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรีเผยว่า ภายหลังจากคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ได้ผ่อนคลายมาตรการการเดินทางเข้าราชอาณาจักร โดยยกเลิกการตรวจ RT-PCR ก่อนเดินทางเข้าประเทศไทยตั้งแต่วันที่ 1 เมษายน 2565 เป็นต้นมา ผู้อำนวยการท่าอากาศยานสุวรรณภูมิ บมจ. ท่าอากาศยานไทย (AOT) หรือ ทอท. ได้รายงานว่า ส่งผลให้มีจำนวนผู้โดยสารระหว่างประเทศเดินทางเข้าประเทศไทยเฉลี่ยวันละ 11,623 คน เพิ่มขึ้นจากเดือน มี.ค. ที่มีจำนวนผู้โดยสารขาเข้าระหว่างประเทศเฉลี่ยวันละ 7,003 คน หรือคิดเป็นเพิ่มขึ้นร้อยละ 65.97 ส่วนของเที่ยวบินขาเข้าระหว่างประเทศ มีจำนวนเฉลี่ยวันละ 141 เที่ยวบิน เพิ่มขึ้นจากเดือน มี.ค. ที่เฉลี่ยวันละ 137 เที่ยวบิน หรือเพิ่มขึ้นร้อยละ 2.92 และคาดว่าจากนี้ไปจะมีผู้โดยสารระหว่างประเทศเดินทางเข้าประเทศไทยเพิ่มมากขึ้นอย่างต่อเนื่อง
นายธนกรกล่าวย้ำว่า ที่ประชุม ศบค. เมื่อ 18 มี.ค. 65 มีมติเห็นชอบในหลักการการปรับมาตรการป้องกันโรคสำหรับการเดินทางเข้าราชอาณาจักร ซึ่งเป็นการปรับมาตรการในระยะที่ 2 (วันที่ 1 เม.ย. 65) สำหรับผู้เดินทางประเภท Test & Go ทางบก ทางน้ำ และทางอากาศ Sandbox Quarantine และผู้ควบคุมยานพาหนะที่ไม่มีฐานปฏิบัติการในประเทศไทย ตั้งแต่ 1 เม.ย 65 โดยให้ยกเลิกการตรวจ RT-PCR ก่อนเดินทางเข้าราชอาณาจักรทุกกลุ่ม และเห็นชอบในหลักการแผนการเปิดรับผู้เดินทางเข้าราชอาณาจักร (เดือน เม.ย. – พ.ค. 65) โดยการปรับมาตรการในระยะถัดไป เดือน พ.ค. 65 ให้ลงทะเบียนผ่านระบบ Thailand Pass และยกเลิกการตรวจ RT-PCR ระยะเวลาไม่เกิน 72 ชั่วโมง ก่อนเดินทางเข้าราชอาณาจักร เมื่อเดินทางมาถึงและระหว่างพำนักให้มีการตรวจหาเชื้อ ได้แก่ (1) กรณี Test & Go และ Sandbox ให้ตรวจแบบ ATK ที่สนามบิน หรือสถานที่ที่ทางราชการกำหนด ใน Day 0 (2) กรณี Sandbox อยู่ในพื้นที่ 5 วัน (3) กรณี Quarantine กักตัว 5 วัน ให้ตรวจ RT-PCR Day 4 – 5 และ (4) กรณีผู้ควบคุมยานพาหนะฯ ให้ตรวจ Self – ATK Day 5
“ภายหลังจาก ศบค. ผ่อนคลายมาตรการการเดินทางเข้าราชอาณาจักรตั้งแต่ 1 เม.ย. ส่งผลให้มีจำนวนผู้โดยสารระหว่างประเทศเดินทางเข้าประเทศไทยเฉลี่ยเพิ่มขึ้นเป็นเท่าตัวจากเดือนก่อนหน้า กล่าวได้ว่านักท่องเที่ยวเชื่อมั่นในนโยบายเปิดประเทศของรัฐบาล อีกทั้งการปรับมาตรการระยะถัดไปในเดือน พ.ค. ตามที่ ศบค. เห็นชอบแล้ว ก็คาดว่าจากนี้ไปจะมีจำนวนผู้โดยสารระหว่างประเทศ/นักท่องเที่ยว เดินทางเข้าไทยเพิ่มขึ้นอย่างต่อเนื่อง ซึ่งจะช่วยกระตุ้นให้เศรษฐกิจภาคการท่องเที่ยวของไทยกลับมาฟื้นตัวได้เร็วขึ้น ขณะที่การกระตุ้นการท่องเที่ยวในระดับพื้นที่ พลเอก ประยุทธ์ จันทร์โอชา นายกรัฐมนตรี ก็ให้ความสำคัญโดยได้สั่งการให้กระทรวงมหาดไทย กระทรวงสาธารณสุข และหน่วยงานที่เกี่ยวข้อง ติดตามและประเมินสถานการณ์ระดับพื้นที่ รวมถึงพิจารณาการขยายพื้นที่นำร่องการท่องเที่ยวเพิ่มเติม ให้พิจารณาจากรายจังหวัดเป็นรายอำเภอ เพื่อส่งเสริมการท่องเที่ยวและขับเคลื่อนเศรษฐกิจต่อไป ให้ทุกภาคส่วนของเศรษฐกิจไทยเดินหน้าต่อไปได้ภายใต้มาตรการทางสาธารณสุข” โฆษกประจำสำนักนายกรัฐมนตรีกล่าว
.............................
วันอังคารที่ 21 กันยายน 2564
สปสช. ขอความร่วมมือ ปชช. กลุ่มเสี่ยง รับ ATK ไปแล้ว ให้รีบตรวจและรายงานผลผ่านแอปฯ เป๋าตัง หากผล "บวก" เข้าสู่กระบวนการรักษาทันที
....
สำนักงานหลักประกันสุขภาพแห่งชาติ (สปสช.) เผยว่า หลังจากที่ได้ดำเนินการนโยบายแจกชุดตรวจ Antigen Test Kit หรือ ATK เพื่อให้ประชาชนกลุ่มเสี่ยงตรวจหาเชื้อโควิด-19 ด้วยตนเองนั้น ภาพรวม พบว่า มีประชาชนรับชุดตรวจ ATK แล้วกว่า 1.4 แสนชุด
.
โดยข้อมูลเมื่อ 19 ก.ย. 64 พบผลเป็นบวก 54 ราย ในพื้นที่ กทม. 34 ราย สมุทรปราการ 9 ราย นนทบุรี 5 ราย ภูเก็ต 3 ราย สระบุรี 2 ราย และอยุธยา 1 ราย และทุกรายได้เข้าสู่ระบบการรักษาเป็นที่เรียบร้อยแล้ว
.
แต่อย่างไรก็ตาม พบว่า ประชาชนที่รับชุดตรวจ ATK ไปแล้วนั้น มีการบันทึกผลตรวจเข้ามาในระบบเพียง 7% จากจำนวนชุดตรวจ ATK ที่แจกไป
.
สปสช. จึงขอความร่วมมือประชาชนกลุ่มเสี่ยงที่รับ ATK ไปแล้ว ให้รีบตรวจหาเชื้อ พร้อมรายงานผลการตรวจผ่านแอปฯ เป๋าตัง โดยเร็ว หากพบว่าผลเป็นบวก ก็จะช่วยให้เข้าสู่กระบวนการรักษาได้ทันที
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 10 พฤษภาคม 2565
โฆษกรัฐบาล เผย ปธน. สหรัฐฯ เชิญ นายกฯ เดินทางร่วมการประชุมสุดยอดอาเซียน-สหรัฐฯ สมัยพิเศษ ครั้งที่ 2 ระหว่างวันที่ 12-13 พฤษภาคม 2565
โฆษกรัฐบาล เผย ปธน. สหรัฐฯ เชิญ นายกฯ เดินทางร่วมการประชุมสุดยอดอาเซียน-สหรัฐฯ สมัยพิเศษ ครั้งที่ 2 ระหว่างวันที่ 12-13 พฤษภาคม 2565
วันนี้ (10 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการเดินทางเยือนกรุงวอชิงตัน สหรัฐอเมริกา ระหว่างวันที่ 12-13 พฤษภาคม 2565 ตามคำเชิญของ นายโจ ไบเดน ประธานาธิบดีสหรัฐอเมริกา เพื่อเข้าร่วมการประชุมสุดยอดอาเซียน-สหรัฐฯ สมัยพิเศษ ครั้งที่ 2
การประชุมสุดยอดอาเซียน – สหรัฐฯ ครั้งที่ 2 นี้ สหรัฐฯ เป็นฝ่ายเสนอจัดขึ้น โดยเสนอทาบทามมาตั้งแต่ปลายปี 2564 มีวัตถุประสงค์เพื่อเฉลิมฉลองวาระครบรอบ 45 ปี ความสัมพันธ์อาเซียน-สหรัฐฯ เพื่อกระชับความสัมพันธ์ และเพื่อหารือแลกเปลี่ยนความคิดเห็นระหว่างกัน
ในการเดินทางของนายกรัฐมนตรีครั้งนี้ มีกำหนดการสำคัญนอกเหนือจากกำหนดการในกรอบการประชุมอาเซียน-สหรัฐฯ สมัยพิเศษ โดยจะเป็นโอกาสให้ได้พบหารือกับผู้นำและผู้แทนระดับสูงของสหรัฐฯ ทั้งประธานาธิบดีและผู้แทนระดับสูงอื่นๆ เพื่อผลักดันความร่วมมือการขับเคลื่อนการฟื้นฟู และการเติบโตอย่างยั่งยืนของภูมิภาค รวมทั้ง เป็นโอกาสให้พบกับภาคเอกชนสหรัฐฯ เพื่อย้ำความพร้อมของไทยในการเปลี่ยนผ่านไปสู่การฟื้นฟูเศรษฐกิจและเปิดประเทศอย่างเต็มรูปแบบ ย้ำความพร้อมของไทยในการเป็นห่วงโซ่อุปทานที่เข้มแข็งกับสหรัฐฯ ย้ำความพร้อมของไทยในการเป็นหุ้นส่วนกับภาคเอกชนสหรัฐฯ ทั้งเศรษฐกิจดิจิทัล การพัฒนาที่ยั่งยืน พลังงานสะอาด และยานยนต์ไฟฟ้า ตลอดจนเป็นโอกาสในการขับเคลื่อนการเป็นเจ้าภาพจัดการประชุมเอเปค 2022 ของไทย นำเสนอโมเดลเศรษฐกิจ BCG ซึ่งสามารถต่อเนื่องสู่การเป็นเจ้าภาพของสหรัฐฯ ในปี 2023
วันพฤหัสบดีที่ 30 กันยายน 2564
ศธ. จ่ายเงินเยียวยา นร. แล้วกว่า 10.95 ล้านคน พร้อมเตรียมฉีดวัคซีนให้ นร. โดยเร็วที่สุด
....
นายธนกร วังบุญคงชนะ โฆษกรัฐบาล เผย นายกรัฐมนตรีรับทราบความคืบหน้าเรื่องการเยียวยานักเรียน คนละ 2,000 บาท เพื่อช่วยบรรเทาภาระค่าใช้จ่ายด้านการศึกษาช่วงโควิด-19 ซึ่งกระทรวงศึกษาธิการได้ดำเนินการจ่ายเงินเยียวยาแล้ว10,952,000 ล้านคน คิดเป็น 87.80%
.
สำหรับเรื่องการฉีดวัคซีนโควิด-19 ให้กับนักเรียนนักศึกษา ขณะนี้มีผู้สมัครใจฉีดแล้วกว่า 3.61 ล้านคน คิดเป็น 71.67% โดยนายกรัฐมนตรีเน้นย้ำให้หน่วยงานที่เกี่ยวข้องสร้างความเข้าใจถึงการฉีดวัคซีนในเด็กว่ามีความปลอดภัย ได้มาตรฐาน WHO และ อย. เพื่อให้การเรียนการสอนกลับสู่ภาวะปกติโดยเร็วที่สุด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 11 พฤษภาคม 2565
วธ.พลิกโฉมเว็บไซต์สู่คลังสมองวัฒนธรรม ใช้เทคโนโลยีสารสนเทศสร้างสังคมแห่งภูมิปัญญา ตั้งเป้าแล้วเสร็จในปีนี้
วธ.พลิกโฉมเว็บไซต์สู่คลังสมองวัฒนธรรม ใช้เทคโนโลยีสารสนเทศสร้างสังคมแห่งภูมิปัญญา ตั้งเป้าแล้วเสร็จในปีนี้
วธ.พลิกโฉมเว็บไซต์สู่คลังสมองวัฒนธรรม ใช้เทคโนโลยีสารสนเทศสร้างสังคมแห่งภูมิปัญญา ตั้งเป้าแล้วเสร็จในปีนี้
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) ได้ปรับบทบาทและภารกิจเป็นกระทรวงสังคมกึ่งเศรษฐกิจ ส่งเสริมให้วัฒนธรรมสร้างเศรษฐกิจฐานราก สร้างงาน สร้างรายได้แก่ชุมชนและประเทศ รวมทั้งส่งเสริมการเรียนรู้ การสร้างสรรค์และการจัดการองค์ความรู้ด้านศิลปะ ศาสนาและวัฒนธรรมที่ดำเนินงานอย่างต่อเนื่อง โดยใช้เทคโลยีสารสนเทศเผยแพร่ข้อมูลข่าวสาร องค์ความรู้ทางด้านวัฒนธรรม ภายใต้เว็บไซต์ของกระทรวงวัฒนธรรม www.m-culture.go.th ให้แก่เด็ก เยาวชน และประชาชน รวมถึงผู้ที่สนใจศึกษาค้นคว้า โดยการพัฒนาเว็บไซต์ดังกล่าว มุ่งผลักดันให้เกิดการส่งเสริมการเรียนรู้อย่างกว้างขวาง ทุกเวลา ทุกสถานที่ และการจัดทำระบบที่เชื่อมโยงต่อเนื่องกัน ทำให้ทุกคนสามารถเข้าถึงข้อมูลข่าวสารบนหน้าเว็บไซต์นี้ได้ และขณะนี้วธ.อยู่ระหว่างดำเนินการพัฒนาเว็บไซต์ ภายใต้มาตรฐานเว็บไซต์ภาครัฐ เพื่อให้บริการเผยแพร่และประชาสัมพันธ์ข้อมูลข่าวสารผ่านเว็บไซต์มีความทันสมัย มีข้อมูลสมบูรณ์มากขึ้น รวมถึงพัฒนาระบบเว็บไซต์ให้ได้ตามมาตรฐานสากล OWASP ช่วยยกระดับการพัฒนา e-Government ของชาติให้ก้าวหน้าสู่ระดับมาตรฐานสากล จะปรับปรุงเวบไซต์ให้แล้วเสร็จภายในปีนี้
สำหรับข้อมูลองค์ความรู้มีการเชื่อมโยงกับหน่วยในสังกัดวธ.ทั้งส่วนกลางและส่วนภูมิภาค เพื่อให้รองรับข้อมูลที่ต้องการมาแสดงที่เว็บท่า (Web portal) ได้โดยอัตโนมัติ ทั้งระบบฐานข้อมูลกลางทางวัฒนธรรม ทำเนียบศิลปินแห่งชาติ ศิลปินพื้นบ้าน มรดกภูมิปัญญาทางวัฒธรรม พิพิธภัณฑสถานแห่งชาติและอุทยานประวัติศาสตร์ โบราณสถานและโบราณวัตถุ ศาสนสถาน วันสำคัญของชาติและศาสนา เทศกาล ประเพณีท้องถิ่น แหล่งเรียนรู้และชุมชนคุณธรรม ท่องเที่ยวชุมชน ยลวิถี การวิจัยชาติพันธุ์ การให้บริการจองศูนย์วัฒนธรรมแห่งประเทศ การขออนุญาตร้านเกม ภาพยนตร์และวีดิทัศน์ ห้องสมุดอิเลคทรอนิกส์ และหนังสืออิเลคทรอนิกส์ โดยเฉพาะข้อมูลอุตสาหกรรมวัฒนธรรมที่มีศักยภาพ 5 ด้าน (5 F) ได้แก่ 1. อาหาร (Food) 2.ภาพยนตร์และวีดิทัศน์ (Film) 3.ผ้าไทยและการออกแบบแฟชั่น (Fashion) 4.มวยไทย (Fighting) และ 5.การอนุรักษ์และขับเคลื่อน เทศกาล ประเพณีสู่ระดับโลก (Festival) อีกทั้งสามารถเชื่อมโยงและแสดงข้อมูลจากฐานข้อมูลที่มีอยู่ในระบบศูนย์ข้อมูลด้านวัฒนธรรมที่วธ.มีอยู่ และพัฒนาให้รองรับกับการพัฒนาศูนย์ข้อมูลใหญ่ของวธ. (M-Culture Big Data) เพื่อต่อยอดและสร้างมูลค่าทางเศรษฐกิจบนแพลตฟอร์มเศรษฐกิจวัฒนธรรมใหม่
รัฐมนตรีว่าการกระทรวงวัฒนธรรม กล่าวอีกว่า การปรับปรุงเว็บไซต์ www.m-culture.go.th นั้น วธ.ได้ใช้เทคโนโลยีวิเคราะห์การใช้งานเว็บไซต์เชิงลึก เพื่อจัดเก็บข้อมูลที่เกี่ยวข้องกับการเข้าถึงเว็บไซต์และสามารถนำมาวิเคราะห์ถึงพฤติกรรม ความสนใจ รวมถึงการเข้าถึงข้อมูลในเว็บไซต์ที่ต่างกันหลายมิติ โดยสามารถนำข้อมูลมาวิเคราะห์เชิงลึก สามารถเข้าใจถึงความสนใจ และพฤติกรรมของผู้เข้าชมเว็บไซต์ เพื่อนำมาวางแผนส่งเสริมการประชาสัมพันธ์ในเชิงรุกได้อย่างรวดเร็ว และนำข้อมูลที่ได้มาปรับปรุงและพัฒนาเว็บไซต์ให้รองรับพฤติกรรมของผู้เข้าชมเว็บไซต์ที่เปลี่ยนแปลงอย่างรวดเร็ว เพื่อให้เว็บไซต์มีข้อมูลที่น่าสนใจ นำเสนอในรูปแบบที่ทันสมัย จากทุกหน่วยงานที่เกี่ยวข้อง ให้สามารถบริหารจัดการข้อมูลของตนเอง และนำเสนอในภาพรวมของวธ.ได้อย่างมีประสิทธิภาพ
วันอังคารที่ 19 กรกฎาคม 2565
กรมทางหลวงชนบท เพิ่มคุณภาพชีวิตที่ดีให้กับประชาชนในพื้นที่อย่างเป็นรูปธรรม ตามนโยบายของรัฐมนตรีว่าการกระทรวงคมนาคม
สร้างสะพานคอนกรีตเสริมเหล็กข้ามแม่น้ำน่าน จังหวัดพิษณุโลก ร่นระยะทาง 12 กิโลเมตร เสร็จสมบูรณ์
กรมทางหลวงชนบท (ทช.) กระทรวงคมนาคม โดยสำนักก่อสร้างสะพาน ดำเนินโครงการก่อสร้างสะพานคอนกรีตเสริมเหล็กข้ามแม่น้ำน่าน อำเภอเมือง จังหวัดพิษณุโลก ซึ่งได้ก่อสร้างเป็นสะพานคอนกรีตเสริมเหล็กยาว 140 เมตร ผิวจราจรกว้าง 9 เมตร ทางเท้ากว้างข้างละ 1 เมตร พร้อมก่อสร้างถนนต่อเชื่อมผิวจราจรแบบคอนกรีตเสริมเหล็ก กว้าง 7 เมตร ยาว 491 เมตร มีไหล่ทาง รวมถึง ได้ติดตั้งป้ายจราจร ตีเส้นผิวจราจรและวางท่อ ใช้งบประมาณในการก่อสร้าง 33.288 ล้านบาท
ปัจจุบัน ทช. ได้ดำเนินการก่อสร้างสะพานเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว โดยสะพานดังกล่าวจะช่วยยกระดับคุณภาพชีวิตให้ประชาชนในพื้นที่ เนื่องจากสามารถร่นระยะทางได้ประมาณ 12 กิโลเมตร ลดระยะเวลา ลดค่าใช้จ่ายในการเดินทางให้ประชาชนสามารถสัญจรและขนส่งพืชผลทางการเกษตรได้อย่างสะดวกรวดเร็วปลอดภัยมากยิ่งขึ้น ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
วันพุธที่ 24 พฤศจิกายน 2564
ปลัดฯ กอบชัย เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 3/2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 3/2564
ปลัดฯ กอบชัย เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 3/2564
วันนี้ (23 พฤศจิกายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 3/2564 โดยที่ประชุมร่วมกันพิจารณา แนวทางการบริหารจัดการกากอุตสาหกรรมแบบครบวงจร (E-Fully Manifest) และการแจ้งเตือนผู้ประกอบกิจการโรงงานอุตสาหกรรมเข้าสู่ระบบฐานข้อมูลกากอุตสาหกรรมกรมโรงงานอุตสาหกรรม โดยมีนายใบน้อย สุวรรณชาตรี ผู้ตรวจราชการกระทรวงอุตสาหกรรม นายธนะ อัลภาชน์ รองเลขาธิการสำนักงานมาตรฐานผลิตภัณฑ์อุตสาหกรรม รักษาการผู้ตรวจราชการกระทรวงอุตสาหกรรม นายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม รักษาการผู้ตรวจราชการกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม และผู้บริหารกระทรวงอุตสาหกรรมและผู้เกี่ยวข้อง เข้าร่วมด้วย ณ ห้องประขุมชุณหะวัณ ชั้น 3 สำนักงานปลัดกระทรวงอุตสาหกรรม
วันจันทร์ที่ 4 เมษายน 2565
Prime Minister’s Statement on Holy Month of Ramadan (AH 1443)
Prime Minister’s Statement on Holy Month of Ramadan (AH 1443)
April 2, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha delivered a statement on occasion of the Holy Month of Ramadan for AH 1443 to convey well wishes, and congratulate the Thai Muslims throughout the country for the chance to perform their religious ritual, and to express their respect and faith in Allāh with strong will and forbearance in fasting, refraining from bad deeds of all kinds, and treating others with kindness and non-violence, all of which are key fundamentals for pureness to the mind.
According to the Prime Minister, the ongoing COVID-19 pandemic may be an obstacle to performing the religious ritual, but such difficult situation would also be a good opportunity for the Thai Muslims to exercise mindfulness and perseverance, and to enhance mental strength and purity with strong faith, which would engender sustainable peace in the community, society, and the nation.
On the auspicious occasion of the Holy Month of Ramadan AH1443, the Prime Minister asked for the blessing of Allāh for the happiness and healthiness of all Muslims in Thailand. May they progress in lives and careers, and be crucial forces in the country’s peace building. He also wished for their prosperity, and success in all endeavors.
วันพฤหัสบดีที่ 17 กุมภาพันธ์ 2565
โฆษกรัฐบาลวอนกลุ่มผู้ใช้รถบรรทุก - รถเบนซินเข้าใจรัฐบาล ยืนยันใช้งบประมาณที่มีอยู่อย่างจำกัดให้เกิดประโยชน์สูงสุด ดูแลช่วยเหลือทุกฝ่ายอย่างเท่าเทียม
โฆษกรัฐบาลวอนกลุ่มผู้ใช้รถบรรทุก - รถเบนซินเข้าใจรัฐบาล ยืนยันใช้งบประมาณที่มีอยู่อย่างจำกัดให้เกิดประโยชน์สูงสุด ดูแลช่วยเหลือทุกฝ่ายอย่างเท่าเทียม ยึดผลประโยชน์ของประเทศชาติและประชาชนเป็นหลัก
วันที่ 17 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์พลังงานเพื่อเร่งแก้ปัญหาราคาน้ำมันอย่างใกล้ชิด โดยล่าสุดคณะรัฐมนตรีมีมติเห็นชอบร่างกฏกระทรวงกำหนดพิกัดอัตราภาษีสรรพสามิต (ฉบับที่ ..) พ.ศ. .... ซึ่งเป็นมาตรการลดภาษีสรรพสามิตน้ำมันดีเซล ไม่เกิน 3 บาท/ลิตร เป็นเวลา 3 เดือน สิ้นสุดวันที่ 20 พฤษภาคม 2565 ซึ่งที่ผ่านมา รัฐบาลโดยกระทรวงพลังงานได้ติดตามสถานการณ์ด้านราคามาโดยตลอด พร้อมทั้งได้ดำเนินหลายมาตรการเพื่อช่วยเหลือและบรรเทาผลกระทบกับประชาชนโดยเฉพาะน้ำมันดีเซลที่การปรับขึ้นราคาอาจส่งผลกระทบต่อสินค้าและบริการ อาทิ การกำหนดตรึงราคาน้ำมันดีเซลไม่ให้เกิน 30 บาทต่อลิตร โดยอาศัยกลไกเงินกองทุนน้ำมันเชื้อเพลิงในการชดเชยราคา การปรับลดสัดส่วนผสมไบโอดีเซลซึ่งมีราคาค่อนข้างสูงในช่วงนี้ การขอความร่วมมือกับผู้ค้าน้ำมันในการปรับลดค่าการตลาด จนถึง ณ ปัจจุบันนี้ สถานการณ์ด้านราคาน้ำมันอยู่ในสภาวะค่อนข้างวิกฤต คณะรัฐมนตรีจึงมีมติให้มีการปรับลดภาษีสรรพสามิตน้ำมันดีเซล จากเดิมที่เก็บอยู่ที่ 5.99 บาทต่อลิตร ให้ปรับลดลง 3 บาท ตามที่ได้กล่าวข้างต้น
ทั้งนี้ ขอวอนกลุ่มผู้ขับรถบรรทุกและกลุ่มผู้ใช้เบนซิน ขอให้เข้าใจว่ารัฐบาลจะต้องพิจารณามาตรการต่าง ๆ อย่างรอบคอบ เพื่อใช้งบประมาณที่มีอยู่อย่างจำกัดให้เกิดประโยชน์ให้มากที่สุด และขอยืนยันรัฐบาลพร้อมดูแลให้ความช่วยเหลือทุกฝ่ายอย่างเท่าเทียม โดยยึดประโยชน์ของประเทศชาติและประชาชนเป็นหลัก
นายธนกรฯ กล่าวว่า ขอให้กลุ่มผู้ขับรถบรรทุกและกลุ่มผู้ใช้เบนซินเข้าใจถึงสภาวการณ์ของราคาน้ำมันในตลาดโลกด้วย ซึ่งเป็นไปตามกลไกตลาด ความต้องการและปริมาณการผลิตน้ำมันโลก ประเทศไทยเป็นประเทศนำเข้าน้ำมัน ทำให้ราคาจึงขึ้นลงสอดคล้องกับราคาในตลาดโลก และขอเน้นย้ำว่า ราคาน้ำมันในไทยไม่ได้แพงที่สุดตามที่มีการเผยแพร่ผ่าน Social Media ราคาน้ำมันไทยอยู่อันดับที่ 6 ในอาเซียน ส่วนมาตรการลดภาษีสรรพสามิตน้ำมันดีเซลที่รัฐบาลเพิ่งมีมติไปนั้น เป็นมาตรการที่เหมาะสมที่สุด เพื่อบรรเทาความเดือดร้อนผ่านราคาขายปลีกน้ำมันในประเทศที่ลดลงโดยตรง ส่งผลไปยังราคาสินค้าอุปโภคบริโภคที่จะลดลงตามไปด้วย ในสถานการณ์การแพร่ระบาดโรคโควิด-19 ที่ผ่านมารัฐบาลใช้งบประมาณจำนวนมากแก้ไขปัญหา ดูแลพี่น้องประชาชนเพื่อบรรเทาความเดือดร้อน จึงขอให้ทุกฝ่ายทุกคนมีความสามัคคีร่วมกันก้าวผ่านสถานการณ์นี้ไปด้วยกัน หากทุกคนไม่สามัคคีกัน ยังไม่หยุดเรียกร้องเพื่อประโยชน์ของตัวเอง จะทำให้เกิดความเสียหาย กระทบต่อเศรษฐกิจโดยรวมของประเทศไทย
.............................
วันพุธที่ 27 กรกฎาคม 2565
นายกฯ ห่วงยอดเสียชีวิต - ปอดอักเสบจากโรคโควิด สูงขึ้น ขอประชาชนเข้ารับวัคซีน หมั่นสังเกตอาการตนเองและครอบครัว
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์การแพร่ระบาดของโรคโควิด-19 อย่างใกล้ชิด ซึ่งขณะนี้พบยอดผู้เสียชีวิตและผู้ป่วยปอดอักเสบเพิ่มสูงขึ้นในช่วง 3 วันที่ผ่านมา โดยขอความร่วมมือจากประชาชนเข้ารับการฉีดวัคซีนตามที่สาธารณสุขกำหนด หมั่นสังเกตอาการของตนเองและคนในครอบครัวอย่างใกล้ชิด หากพบมีอาการน่าสงสัยให้เข้าพบแพทย์โดยเร็ว เพื่อลดอัตราการเสียชีวิต
.
พร้อมมอบหมายกระทรวงสาธารณสุข ให้ความสำคัญกับการควบคุม ป้องกัน ดูแล รักษาสุขภาพประชาชนเป็นหลัก รวมถึงรายงานความคืบหน้า ผลกรณีโรคฝีดาษวานรที่ จ.ภูเก็ต เพื่อสร้างความมั่นใจให้แก่ประเทศและประชาชน และให้เจ้าหน้าที่เฝ้าระวัง เข้มงวดการเดินทางเข้า - ออกประเทศในทุกช่องทางด้วย
#ไทยคู่ฟ้า#ร่วมต้านโควิด19
-------------------
วันจันทร์ที่ 6 ธันวาคม 2564
นายกฯ สั่งการหน่วยงานที่เกี่ยวข้องเร่งช่วยเหลือผู้ประกอบการ - ลูกจ้างอาชีพกลางคืน พิจารณา 3 หลักเกณฑ์เยียวยา
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม สั่งการให้หน่วยงานเร่งหามาตรการช่วยเหลือกลุ่มผู้ประกอบการและลูกจ้างอาชีพกลางคืนที่ได้รับผลกระทบจากการสถานการณ์โควิด-19 โดยให้กระทรวงแรงงานสรุปผลการเจรจากับตัวแทนสมาคมเครือข่ายนักร้อง นักดนตรี ผู้ประกอบการสถานบันเทิง ฯลฯ
.
หลักเกณฑ์การเยียวยาเบื้องต้น แบ่งเป็น 3 กลุ่ม ดังนี้
1.กลุ่มนายจ้าง - สถานประกอบการ รัฐบาลจะเยียวยาตามจำนวนลูกจ้าง 3,000 บาท/ราย/เดือน
2.กลุ่มลูกจ้างที่อยู่ในระบบประกันสังคม ม.33
3.กลุ่มลูกจ้างที่ไม่อยู่ในระบบประกันสังคม อาจต้องขึ้นทะเบียน ม.40 ซึ่งมีราว 1.5 แสนราย ส่วนผู้ที่เกินอายุเกิน 65 ปี ให้กระทรวงวัฒนธรรมสำรวจจำนวนเพื่อช่วยเหลือเพิ่มเติม
.
หลังจากนี้ คณะกรรมการกลั่นกรองงบประมาณ กระทรวงการคลัง และสภาพัฒน์ฯ จะเร่งพิจารณา และนำเข้าสู่ที่ประชุม ครม. ต่อไป
#ไทยคู่ฟ้า#ร่วมต้านโควิด19
-------------------
วันพุธที่ 29 กันยายน 2564
​“สุริยะ”สั่งทุกหน่วยงานกระทรวงอุตฯ เกาะติดน้ำท่วมพร้อมช่วยเหลือผู้ประกอบการที่ได้รับผลกระทบทันที พร้อมเตรียมมาตรการรองรับหลังน้ำลด
นายสุริยะ จึงรุ่งเรืองกิจ รมว.อุตสาหกรรม สั่งการให้ทุกหน่วยงานที่เกี่ยวข้องของกระทรวงอุตสาหกรรม ติดตามผลกระทบความเสียหายที่เกิดขึ้นแก่ผู้ประกอบการ และประชาชนในพื้นที่ที่ประสบอุทกภัย
นายสุริยะ จึงรุ่งเรืองกิจ รมว.อุตสาหกรรม เปิดเผยว่า ได้สั่งการให้ทุกหน่วยงานที่เกี่ยวข้องของกระทรวงอุตสาหกรรม ติดตามผลกระทบความเสียหายที่เกิดขึ้นแก่ผู้ประกอบการ และประชาชนในพื้นที่ที่ประสบอุทกภัย โดยให้เข้าช่วยเหลือ ผู้ประกอบการที่ได้รับความเสียหาย รวมทั้งให้เตรียมมาตรการต่างๆ รองรับสถานการณ์หลังน้ำลดแล้ว ทั้งในส่วนของอุตสาหกรรมจังหวัดทั่วประเทศ , การนิคมอุตสาหกรรมแห่งประเทศไทย (กนอ.) ที่ดูแลนิคมอุตสาหกรรมทั่วประเทศ ให้เตรียมมาตรการป้องกันน้ำท่วมในนิคมฯ รวมถึงกรมโรงงานอุตสาหกรรม ที่ดูแลเขตประกอบการอุตสาหกรรมทั่วประเทศ , ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ให้ดูแลสินเชื่อผู้ประกอบการเอสเอ็มอี ที่ได้รับผลกระทบจากน้ำท่วม
“กระทรวงมีความเป็นห่วงในเรื่องนี้อย่างมาก หากมีการประเมินความเสียหายได้แล้ว จะมีการประชุมร่วมกับทีมผู้บริหารกระทรวงอุตฯ เพื่อออกมาตรการช่วยเหลือและเยียวยาต่อไป ตอนนี้จึงให้ทุกหน่วยงานที่เกี่ยวข้องในกระทรวงอุตสาหกรรมติดตามสถานการณ์ใกล้ชิดเพื่อช่วยเหลือและหามาตรการเยียวยาต่อไป ขณะเดียวกันก็สามารถแจ้งขอความช่วยเหลือมาได้ที่อุตสาหกรรมจังหวัดแต่ละจังหวัดได้ทันที ” นายสุริยะ กล่าว
วันอังคารที่ 10 สิงหาคม 2564
ปลดล็อก ผลตรวจ RT-PCR ใช้เคลมประกันโควิด เจอ-จ่าย-จบ ได้ทันที
....
คณะกรรมการกำกับและส่งเสริมธุรกิจประกันภัย (คปภ.) ออกคำสั่งให้บริษัทประกันภัยทุกแห่งใช้เอกสารการตรวจเชื้อโควิด-19 โดยวิธี RT-PCR ในการเคลมประกันโควิด เจอ-จ่าย-จบ ได้ทันที โดยไม่ต้องใช้ใบรับรองแพทย์
.
ซึ่งจะช่วยบรรเทาความเดือดร้อน และลดภาระแก่ประชาชนในการแสดงหลักฐานที่ใช้ในการเคลมประกัน เนื่องจากการขอใบรับรองแพทย์เป็นไปได้ยาก และมีความเสี่ยงที่จะเกิดการแพร่ระบาดของโรคมากยิ่งขึ้น
.
หากมีข้อสงสัยติดต่อสายด่วน คปภ. 1186 หรือ ไลน์ @oicconnect
#ไทยคู่ฟ้า#รวมไทยสร้างชาติ#ร่วมต้านโควิด19
-------------------